આ ફિલ્મમેકરનું નામ હતું જ્યોર્જ મિલર. જ્યોર્જના મગજની દુકાનનું તાડુ ખૂલ્યું અને તેણે ફિલ્મ બનાવવાનું એલાન કર્યું. સ્ક્રિપ્ટ જેવું હાથમાં કશું હતું નહીં. કારણ કે જ્યોર્જ પહેલાથી વિઝ્યુઅલી સ્ટોરીને ટ્રીટ કરવા ટેવાયેલા હતા. એટલામાં એક કોમિક બુક બહાર પડી અને આ કોમિક બુક ઓલરેડી તેમના વિચાર પર આધારિત હતી. તેમને લાગ્યું કે મારા કરતા પણ વધારે વિચારવાવાળા આ દુનિયામાં પડ્યા છે. તેમણે આ કોમિકને જ લઈ ફિલ્મ બનાવવાનું નક્કી કરી નાખ્યું. ત્યારે મેલ ગિબ્સન નામનો બાવડેબાજ અદાકાર હતો, જેને અમેરિકન યુવતીઓ જોઈ પોતાના કપડા ફાડી નાખતી સેમ લાઈક જીમ મોરીસન.